text: Vejle-spiller: Alle har ikke gjort deres arbejde godt nok
  22 september 2014 kl. 18.45
  Spillerne på Vejles divisionshold var rystede, da de i dag fik beskeden om, at klubben måske går konkurs på næste onsdag. Vi har alle en del af skylden, siger en af spillerne til Vejle Amts Folkeblad.
  - Det kom bag på mig ? og på de andre spillere, siger forsvarsspilleren Niels Bisp Rasmussen i et tv-interview til avisens hjemmeside.
  - Jeg havde ikke set det komme, supplerer målmanden Morten Haastrup Jensen. Der har været en rigtig mut stemning.
  Han mener, at alle bærer en del af ansvaret.
  - Det er alle, der er en del af det. Lige fra bestyrelsen og ned til os. Vi har ikke gjort vores arbejde godt nok. Det er alle, der ikke har gjort deres arbejde godt nok. Alle skal kikke indad.
  